Sivumelana no Mr. Dick tina ukuba zinteto ezinjengezi zamafama nabanye ezibanga ukuba intlanganiso zala mabandla zibe yintshontsho ezimpumlweni zabantu abane ntelekelelo. Yinto eyakuvuyisa wonke umzi wakowetu ukuva ukuba ite yakuviwa lehambiso yamafama yatetiswa ezigidimini ezininzi zama Ngesi. Ibakala lokuqala ekuyigwebeni lento litatyatwe ngumhlobo wabantu abamnyama u Mr. R. W. Rose-Innes, oza pezu kwalo ungamehlo etu e Palamente. Kwinteto ayenze kwi koranti yase Qonce ngo August 14, 1884, sipaula lamanqaku :

Ingxoxo kwintlanganiso zamafama zikolisa ngokunaba kangangokuba umntu angazi apo umlimandlela wazo ukona. Nakuba ndingadli ngokuyivisisa ndingaluboni. noncedo Iwazo, yona lento imipoqo : Yokuba elixa zinandipisa amanene ati angene kuzo azidli ngakuba nangozi nakubani. Kanti ke namhla akuna kutshiwo ngomgudu wentlanganiso yamafama ase Qonce yokususa u 'William Seti kwindawo axesha lide ekuyo kwi Ofisi yemantyi yase Qonce apa. U William Seti yindodana entsundu efundileyo esingati nati bamlilope sizidle ngayo. Usuke ekubeni likumsha eliluhlaza wenyuka wada waba nemisebenzi endilekileyo kwi Ofisi yomantyi. Ndiqinisekile ukuba abo bake bam’bone eyifeza imisebenzi yake abangeze bafumana situba sokugxeka. Uzifumanele kulo msebenzi wake isimilo sokutembeka, senkutalo, nomsebenzi omhle angati nabani aqayise ngaso ; ngapezulu koko uzifumanele ukubekwa ngabo bamaziyo. Kuka futi ndimva u Mr. Dick eteta ngokuncomekayo ngaye. Kanti noko lendoda ibonisile engakwenzayo ekubeni likumsha, kude kube sekubeni ngunobala we Pasi; ngenxa enokuba ulusu Iwake lumnyama lungemhlope makanyanzelelwe pandle ngesixanti emsebenzini wake, kuba iqumru lamafama likunqwenelayo oko nakubeni abo bamongameleyo bakolisekayo nguye.

Egameni lomzi wakowetu siti enkosi, m’fanandini ka Innes, “ Ukwanda kwaliwa ngumtakati.” Sivuyiswa kufumana i *Cape Mercury* ne *Port Elizabeth Telegraph* ne *Bedford Adver­tiser* ne *Watchman* ezi zigidimi zonke zibambene ngezandla ukutetisa esinye sezenzo zamakwele ebesifanele ukudanelwa emva kokuqwalaselwa.

IMBUMBA ENTSHA.

Intlanganiso yomanyano yabamnyama kuqukwa zonke intlanga ezintsundu, isand’ ukumiswa e Katala, ibizwa ngokuba yi “ Stockenstroom Original Africander Asso­ciation,” eya kulinga ukuqubela pambili izinto zemfundo nezibekiselele emisebenzini, yaye kananjalo iya kukangela ekulungiseleleni izinto zonyulo kwanezinto zonke zengxoxo ezilunge nezinto zolaulo.

U Mongameli no mncedisi wake (President & Vice- President) u Mbali no mncedisi wake (Secretary & Assis­tant Secretary) sebenyulwe bonke. Koba kanye ke nge nyanga awoti ahlangane amalungu ale ntlanganiso, awoti ke xa sukuba ehlangene, kubeko amalungu nokuba ngamhlope na nokuba ngantsundu awoti afunde amapepa ngezinto zempato yolaulo lwa Mangesi, kwanezinto zolu ulaulo, kwanezinye izinto ezingati zibe luncedo. Noko ke asikukuti zoyekelelwa izinto ezimalungana nezinye intlanga —kodwa ngokukodwa kuya kukaugelwa kwinto zase England neza Mangesi alapa e Koloni.

Njengohlobo lwe Afrikander Bond kuya kulindelwe ukuba kubeko amasebe ayo kwindawo ngendawo, apa e Koloni, pesheya kwe Nciba, e Kokstad, e Kimberley, nase Lusutu. Sekuko amadoda amabini ate akankanywa yile ntlanganiso aya kumela i Stockenstroom ngexesha elizayo.

Yoti ke xa selide intlanganiso le yanabela nakwezinye indawo, liya kuti igama liguqulwe, kutiwe yi “ Native South African Association.”

KUBALIMI.

U September lo yinyanga engadli ngakuba namvula zinkulu, eti ibe zimvulana kodwa, yaye eyona nto inkulu ikolisa ukubako ingumoya onamandla ovela ngasentla malunga ngase ntsbona-langa, kuti ngamanye amaxesba kuwe nezicoto ezidla ngokutshabalalisa izinto ezisapumayo.

Eli iselixesha lokuhlwayela ozi nqolowa, ozi ralasi, nozi habile, nakuba ihabile ehlwayelwa ngoku ike ishwence endaweni yokuvutwa. Intlumaya, imbotyi, umbona, amazimba namatanga eli lixesha ezingahlwayelwayo zonke ezizinto.

Ukuba emyezweni kuko imiti onga ungamisela amasebe ayo kweminye, eli iselixesha, nokuba yimiti efuna ukuxotyulwa amaxolo amadala eli iselixesha nakuyo. Kodwa kwimiti enjengo zi apile noma pere lonto ungayenza ekufeni kwenyanga le, xa iqalayo ukuvelisa imidumba, naxa amaxolo asele ebugxukugxuku, engatshele kakulu emtini.

Into ezinje ngo matanga nozi vatala nezinye into zolo hlobo, zona ungazihlwayela kumhlaba otyetyisiweyo, kuba zinto eziba butataka ebuncinaneni, eziqaulwa nazimvula xa sukuba zinkulu, ke zona ukuba unako ungazikusela nge glass nokuba kungesiziba se calico usixome pezu kwazo. Eli ikwalixesha lokuhlwayela ozi beetroot, ozi turnips ne minqate, njalo-njalo.

ISIMO SABANTSUNDU.

Ezi zikwa zinteto ezafundwa kuleyo kapanahume sati yi  
Burnshill ngonyaka we 1877. Sivuya ukufumana ukuba  
ezandulelayo zayolisa abaninzi. Nezanamhla inteto siyatemba ukuba ziyakwamkeleka.

UKUZIPAKAMISA.

Zihlobo zam zeke nilinge ukundinyamezela nokundipulapula  
kwinto endiza kuyiteta. Ndifuna ukuka nditete kancinane  
ngalento ikuzipakamisa, nokuti umntu azicingele ngapezu  
kwabanye abantu. nonguwumbi ongumntu ngapandle kwake.  
Lento ke ndikankanya lendawo ndenz’ukuba baninzi endihlala  
ndibeva besiti tina sizinto zonantsi nentokazi zonantsi, batsho  
ke bezincoma beziqayisa ngendawo ababona ukuba zifezekile  
kubo. Eliqela ke liyatanda kakulu ukunyelisa nokuhlisa  
abanye, lenjenjalo nakwabazekayo, ukuba lifaneleke libekeke  
ngapezu kwabo. Ke mna zihlobo nditi eliqela zezona zidenge  
nezityakala, kuba umntu ungafika ezincoma kunene, ati kona  
ukuba waka waya kuvela kwezi zikolo zikulu azenze into  
efunde kunene. Ati nabanokwazi ngapezu kwake abenze  
into ezingazi nento le. Kunjalo kweli qela. Akusayi kuze  
uve namnye encoma into engakomnye umntu ngapandle  
kokuba ngabanokuvana naye. Kanjalo liyatanda ukungena  
ezintweni zabanye abantu elingafunekiyo kuzo nelingena  
msebenzi nazo. Nditi kuni qela ndini kanizincome kancinane  
niziqayise kancinane; beningafanelwe nakoko kuzincoma,  
kuba noti ukuba ningabafanelwe ukunconywa bovela

4 ISIGIDIMI SAMAXOSA SEPTEMBER 01, 1884

abanganincomayo abangenini. Nokuba nizizinto zonantsi nentokazi  
zonantsi ezifanelekileyo bovela abanga nincomayo, nabanga  
ninika udumo. Mna onke amanene namanenekazi afanelwe  
ludumo nokunconywa andizange ndiweve esiti tina sizinto  
ezitile nezitile —kubako ababancomayo nababanika udumo ze  
ke ngoko londawo ibafanele. Mandipele, ndim—Gama Maki.

IMPENDULO NGO M’BULISO

Nkosi yam kaundifakele kwelopepa lenzwana nenzwakazi  
Ndifuna ukuke ndipose izwana kumzalwane ongu Ndolinga-  
mva kuba esiti akayiqondi inteto ka Ntozake ayinantloko  
ingenandawo epela kuyo. Mhlaumbi umzalwana u Ndolingamva wayifunda ebusuku, kuba mna inteto ka M. Ntozake  
ndiyibona imhlope kanye, makabe umzalwana lowo wayifunda  
umlilo ungakanyi kakuhle waza ke akayiqonda, waba yinteto  
ka Ntozake engaqondekiyo kanti nguye ongaqondanga. Nditi  
ke kuwe mzalwana uze uke ubuye uyifunde uyicokise lonteto  
ka Ntozake ukangele ukuba wofika ecasene na nale yako. U  
Ntozake entetweni yake uteta ngento ayiva itetwa ngabantu  
ngeqela leminqwazi nelezifuba ezimhlope ukuba eloqela kutiwa  
yi first class. Ke wena uyalandula uti akuko nto injalo, kananjalo ubuza ukuba loua ntonina elo qela ngokutwala kwalo  
iminqwazi nokunxiba izifuba ezimhlope? Ubuza kumntu  
obuzayo kwanjengawe ukuti eliqela ligxekwayo lonakalisa  
ntonina. Kuteke nqa ukuba uposise ukumva u Ntozake  
kwinto emhlope kangakanana.

Enye indawo endifuna ukuka ndipose izwana ngayo kwakuwe mzalwana Ndolingamva yile yamasiko etu bantu bantsundu  
oteta ngawo. Manditi kuba ixesha lingeko nditate elokubulisa.  
Uti yimposiso ukubulisa ngesandla umntu ongamaziyo mawumxelelwe kuqala ukuba ngu Mr. or ngu Miss Nantsi pambi  
kokuba use isandla kulomntu. Ndike nditi ewe unyanisile  
ukutsho, ngezinye indlela akunyanisile, kufuneka lento ikangelelwe amacala onke, abantu bamaqela mabini, kuko abanokwazi amasiko abe Lungu bako abangenako oko kwazi, abo ke  
banjalo makutiweni na kubo, bangabuliswa na xa bangaziwayo  
noko bapakati kwabaziwayo, engazi nje lo waziwayo ukuba  
yimfanelo yake ukumazisa lomntu kulo uza kum’bulisa, ukuba  
ngu Mr. or Miss Nantsi makayekwe na ke angabuliswa ?  
Ngati mna lonto ingonakalisa ingenise isigxeko kwaba banokwazi. Akungetshiwo ukutiwa benza isiko kungatiwa benziwa  
liratshi lokuzipakamisa, kuba kuti bantu bantsundu akuko  
mgqaliselo ekubuliseni umntu ngesandla, ndiyavuma kwabanokuqonda ifanelekile lonto ukuba umaziswe umtu pambi  
kokuba um’bulise ngesandla ungafane umhlasele kuba naye  
mhlaumbi angakutela nqa ukukubona um’bulisa ungamazi.  
Nditi ke mna bonke abantu mababuliswe ngohlobo olufanelekileyo kuti kwabanokwazi kwenziwe ngesiko lokwazi, kuti  
kwabangenako oko kwazi kwenziwe ngokungazi, kobenzakalisa  
nabo Mandipele ndingowako otobekileyo—Dukekabeni.